Ane Elgezabal Odriozola

Ane Elgezabal Odriozola (Gernika-Lumo, Bizkaia, 1996) idazlea da.

 Bizitza 
2020an, Pandemia garaian bizitako zalantzak, «ez genekien hurrengo egunean zer gertatuko zen», bultzatu zuen Ane Elgezabal  amarengana gerturatzera haren «bizipenak» sakonago ezagutzeko eta egunez egun bildutakoaz baliatuz liburua borobildu zuen.

2025ean bere lehenengo liburua argitaratu zuen Ane Elgezabalek, ‘Haizearen erpeak’ izenburupean. Bide batez amari omenaldia egiteko, bere bizitzaren pasadizo latzak kontatu zituen, baina modu «gozo» batean, baliabide literarioak lagun. 

Argitaletxeko  Xabier Mendigurek liburuaren aurkezpen egunean laburbildu zuenez, «egileak bere ama hartu du idazgaitzat: XX. mendearen erdia pasatuxea zela jaiotako emakumea, baina bizimoduan askoz lehenagoko ezaugarriak dituena: etxean urik ez zeukan baserri batean jaioa, txikitatik lan eta lan jardundakoa, amets eta ilusioetarako tarterik gabe hazitakoa, era guztietako autoritateen aginte eta beldurraren pean bizi izandakoa: neskame lanetan orain, mojen mende gero, guardia zibilen astinduak noiznahi, ugazaben mespretxuak aldiro».

Elgezabal: «Euskal Herriko gizartea garai hartan nolakoa zen azaldu nahi izan dut, eta gaur egungo gazteok zein urrun ikusten dugun».

 Argitalpenak 

 Haizearen erpeak (Elkar, 2025)

 Erreferentziak 

 Kanpo estekak 
 Ane Elgezabal, "Haizearen erpeak" YouTube

Kategoria:Gernikar-lumotarrak
Kategoria:Euskal idazleak
Kategoria:Emakume idazleak